Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel jäädyttää 1 500 uuden asunnon rakentamisen -
Itä-Jerusalemin Har Homan alueella, vaikka pääministeri Netanjahu ilmoitti -
vaalien aikaan, että rakentaminen Jerusalemissa jatkuisi -
kansainvälisestä painostuksesta huolimatta.
TV7-kanavan hankkimassa EU-raportissa -
esitetään ehdotuksia, miten Israelia voidaan painostaa -
palaamaan neuvotteluihin palestiinalaisten kanssa.
Amerikkalaisvirkamiehen mukaan USA jatkaa Israelin puolustamista -
kansainvälisten järjestöjen yksipuolisia toimia vastaan.
Israel jäädyttää 1 500 uuden asunnon rakentamisen -
Itä-Jerusalemin Har Homan alueella, vaikka pääministeri Netanjahu ilmoitti -
vaalien aikaan, että rakentaminen Jerusalemissa jatkuisi -
kansainvälisestä painostuksesta huolimatta.
Rakennus- ja asutusministeriö ja Jerusalemin kunta vahvistivat, -
että kaksi tulevaa kokousta, joissa oli tarkoitus suunnitella -
rakentamisen edistämistä, peruttiin tuntemattomista syistä.
Raporttien mukaan suunnitelmia ei edistetä -
poliittisen arkaluonteisuuden takia. Har Homan rakentaminen -
on myös aiemmin kiristänyt Israelin ja USA:n välejä.
USA pitää sitä kansainvälisen lain nojalla laittomana.
TV7-kanavan hankkimassa EU-raportissa -
esitetään ehdotuksia, miten Israelia voidaan painostaa -
palaamaan neuvotteluihin palestiinalaisten kanssa.
Raportissa luetellaan yhteensä 40 mahdollista päätöstä.
Israelin median siteeraaman EU-diplomaatin mukaan -
on hyvin todennäköistä, että raportin sisältämät suositukset toteutetaan.
Näin siksi, koska pääministeri Netanjahu ilmoitti vaalien aikaan, -
että palestiinalaisvaltiota ei synny hänen hallituskaudellaan.
Diplomaatti sanoi, että EU:lla ja USA:lla on yhteinen käsitys asiasta, -
eikä hän usko Netanjahun jälkikäteen antamiin lieventäviin lausuntoihin -
palestiinalaisvaltion perustamisesta.
Hän lisäsi, että EU haluaa hyvät suhteet Israeliin, -
mutta samalla EU on kuitenkin sitä mieltä, -
että Israelin alue ei ulotu ns. vihreän linjan yli. Se oli raja -
Israelin v. 1948 perustamisesta v. 1967 Kuuden päivän sotaan asti.
Lisää Israelin kansainvälisestä asemasta.
Amerikkalaisvirkamiehen mukaan USA:n politiikka ei ole muuttunut -
koskien Israelin puolustamista -
kansainvälisten järjestöjen yksipuolisia toimia vastaan.
Lausunto oli vastaus YK:n turvallisuusneuvoston vaatimuksiin, -
että on tehtävä jokin päätös Israelin ja palestiinalaisten konfliktista.
Neuvoston puheenjohtajamaa Ranska -
sanoi olevansa valmis harkitsemaan asiaa.
Suurin osa neuvoston jäsenmaista tukee aggressiivisempia toimia -
rauhanneuvottelujen käynnistämiseksi.
YK:n Lähi-idän rauhanprosessin eri- tyiskoordinaattori Serry sanoi eilen, -
että turvallisuusneuvoston on ehkä päätettävä neuvottelujen rungosta, -
jos osapuolet eivät itse siihen kykene.
Hänen mukaansa se saattaa olla -
ainoa keino pelastaa kahden valtion ratkaisu.
Osapuolet ovat kulkemassa kohti lopputulosta, -
jota voin vain kuvata yhden valtion todellisuudeksi.
Kun nyt näyttää siltä, että osapuolet eivät ole valmiita jatkamaan -
neuvotteluja, meidän ei pidä hoputtaa heitä takaisin pöytään.
Jos uskomme, että he haluavat yhä pyrkiä ratkaisuun, jossa kaksi valtiota-
elää vierekkäin rauhan ja turvallisuuden vallitessa -
mutta eivät juuri nyt pysty itse sopi- maan sopivasta neuvottelurungosta, -
niin kansainvälisen yhteisön pitäisi siinä tapauksessa vakavasti harkita -
tällaisen rungon esittämistä neuvotteluja varten.
Se saattaa olla ainoa keino säilyttää kahden valtion ratkaisu tällä haavaa.
Israelin YK-lähettiläs Ron Prosor varoitti eilen, -
että Juudeaan ja Samariaan ei pidä perustaa -
Hamasin kontrolloimaa terroristivaltiota.
Hän sanoi, että palestiinalaiset vaativat valtiota ilman neuvotteluja, -
kompromisseja tai rauhansopimusta, -
mutta ulkopuolinen painostus ei johda mihinkään.
Ydinneuvottelut jatkuvat Sveitsissä.
Ulkoministeri Kerryn mukaan USA pyrkii määrätietoisesti läpimurtoon.
Teemme töitä. Ponnistelemme erittäin lujasti.
Iranin delegaatio -
ja P5+1-maat USA, Venäjä, Kiina, Ranska, Iso-Britannia ja Saksa -
pyrkivät saavuttamaan puitesopimuksen 31.3. mennessä.
Diplomaatit ovat väittäneet, että P5+1-maat -
eivät kiirehdi solmimaan puitesopimusta vain takarajan vuoksi.
Virkamiehet ovat kuitenkin huomauttaneet, -
että USA harkitsee sallivansa Iranin käyttää satoja sentrifugeja -
aiemmin salaisessa, maanalaisessa Fordon laitoksessa.
Vastineeksi Iran rajoittaisi sentrifugien käyttöä, -
tutkimusta ja kehitystä muissa laitoksissa.
Neuvotteluista perillä olevien länsimaiden virkamiesten mukaan -
vaihtokauppa sallisi Iranin käyttää useita satoja laitteita Fordossa.
Iran ei kuitenkaan saisi jatkaa työtä, joka johtaisi ydinaseeseen.
Alueella tehtäisiin myös kansainvälisiä tarkastuksia.
Asiantuntijat varoittavat kompromissin olevan ongelmallinen: -
Iranin teknologia säilyisi koskemattomana, -
ja Iran voisi nopeasti käyttää sitä uraanin rikastamiseen -
ja edelleen asemateriaaliksi.
Ostoksilla olevat israelilaiset yllättyivät -
törmätessään ammattilaisooppera- laulajiin Jerusalemin torivilskeessä.
Esiintymistamineissa olevat artistit lauloivat täysin palkein -
ooppera-aarioita, muun muassa Mozartin Figaron häistä, -
keskellä kuhisevaa Mahane Jehudan ulkotoria, -
jossa myyjät kilpailevat kova- äänisesti asiakkaiden huomiosta.
Hyväntuulisia kuulijoita kerääntyi esiintyjien ympärille, -
ja he kiittelivät tätä epätavallista ideaa.
En ihan ymmärrä, mistä tarina kertoo.
Mutta se, että tällaista musiikkia tuodaan tänne, torille, -
luo tavallaan riitasointua, dissonanssia.
On ilahduttavaa kokea tällaista keskellä päivä. Oikein hyvä juttu.
Ihmiset ovat yllättyneet kovasti nähdessään ja kuullessaan -
aivan yhtäkkiä keskellä torivilinää oopperalaulajia.
Se on outoa ja samalla kaunista.
Hienoa, että laulajia tuotiin studiolta tänne.
Esityksellä mainostettiin Jerusalemin oopperafestivaalia, -
joka pidetään kesäkuussa 2015.
Festivaalit ovat 3 kk:n päästä, ja pää- timme tulla tänne torille esiintymään.
Esiintymispaikkana tämä on epätavallinen, -
mutta ooppera on taidetta, josta jokainen voi haltioitua, -
kuten täälläkin tänään: Kun laulajat alkoivat laulaa, -
ihmisiä kertyi lumoutuneina ympärille.
Jerusalemin oopperafestivaalilla on määrä järjestää -
kaksi ulkoilmaesitystä Donizettin Lemmenjuoma-oopperasta -
Jerusalemin Vanhan kaupungin ikonisten muurien taustaa vasten.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Ajantasaista tietoa Facebook- sivullamme TV7 Israel News.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jair Pinto. Shabat shalom ja nähdään maanantaina!
Suomennos: Sirpa Bågman